Mestská časť Bratislava – Nové Mesto

Materiál na rokovanie
Mimoriadneho miestneho zastupiteľstva
dňa  26.06. 2014

N á v r h financovania a   spôsob riešenia Kancelárie pre participáciu verejnosti na II. polrok 2014

Predkladá:							Materiál obsahuje:

Mgr. Rudolf Kusý						1. Návrh uznesenia
starosta MČ B-NM						2. Dôvodová správa
								3.  Plán činnosti 											Kancelárie pre 											participáciu verejnosti 										v   druhom polroku 2014

Spracovateľ:
										
Mgr. Peter  Nedoroščík

	 										   
Na rokovanie prizvať:					Stanovisko právnej skupiny:											   		
- spracovateľa							- nie je potreba právneho 										posúdenia

Jún  2014

Návrh uznesenia

Mimoriadne miestne zastupiteľstvo

s  c h v  a ľ u j e

1.	Finančné prostriedky na dohody o pracovnej činnosti s odvodmi pre pracovníkov kancelárie na druhý polrok 2014 vo výške 13 833 €.
2.  Presun finančných prostriedkov vo výške 13 833 € sa vykoná z:

FK 01116 položka 633006 zdroj 41 program 1.1.2 HS 0010 vo výške 3 000 €
FK 08209 položka 637002/2 zdroj 41 program 7.5 HS 0060 vo výške 3 833 €
FK 0451 položka 635006/1 zdroj 41 program 4.3 HS 0611 vo výške 7 000 €

3. Plán činnosti a spôsob riešenia Kancelárie pre participáciu verejnosti

a/ s pripomienkami

b/ bez pripomienok

DÔVODOVÁ  SPRÁVA

        V súlade so schválenou činnosťou Kancelárie pre participáciu verejnosti na druhý polrok 2014 sa predkladá materiál, v ktorom je špecifikované financovanie tejto kancelárie, respektíve pracovníkov, ktorí budú chod kancelárie zabezpečovať, teda zabezpečovať komunikáciu s občanmi a ostatné s tým spojené aktivity, ktorých cieľom bude príprava ďalších projektov, ktoré budú realizované v súčinnosti s občanmi mestskej časti.
Keďže v rozpočte na rok 2014 je vyčlenených 10 000 € na chod kancelárie, na zabezpečenie aktivít, ktoré kancelária bude počas celého roku vykonávať, je potrebné ešte zabezpečiť finančné prostriedky na dohody o  pracovnej činnosti a odvody pre pracovníkov Kancelárie pre participáciu verejnosti.
 
          Vzhľadom na to, že rozpočet mestskej časti poskytuje na tieto projekty a zabezpečenie chodu kancelárie v súčinnosti so zabezpečovaním ostatných aktivít mestskej časti iba obmedzené možnosti, predkladá sa na schválenie výška finančných prostriedkov na dohody pre pracovníkov kancelárie od októbra 2014 ( doterajšie dohody im končia v septembri 2014 a boli mesačne s odvodmi  vo výške 431 € |na 1 dohodu, t.j. na 6 pracovníkov za 3 mesiace – júl až október  vo výške spolu 7 758 €). 
           Mesačne budú náklady na dohody o  pracovnej činnosti od októbra 2014 v čiastke, ktorá predstavuje priemerné mzdové náklady s odvodmi na dvoch pracovníkov, ktorí by boli zamestnaní na trvalý pracovný pomer. Znamená to, že sa mesačne jedná o čiastku vo výške 2 025 €, čo znamená, že za ďalšie  3 mesiace fungovania kancelárie finančné prostriedky na dohody o  pracovnej činnosti pre pracovníkov kancelárie budú vo výške 6 075 €.

           Spolu finančné prostriedky na dohody o  pracovnej činnosti pre pracovníkov kancelárie budú do konca roku vo výške  7 758 + 6 075 = 13 833 €.

PLÁN ČINNOSTI KANCELÁRIE PRE PARTICIPÁCIU VEREJNOSTI V DRUHOM POLROKU 2014

1.	Realizácia projektov z   pilotného ročníka participatívneho rozpočtu (PR) pre rok 2014
Po schválení poskytnutia financií  vo výške 25 tisíc euro na realizáciu projektov PR 2014 MZ uznesením 22/16 sa začala ich realizácia. Kancelária v   tomto procese plní nasledujúce úlohy. Formou tútorstva zabezpečuje realizátorom projektov:
ｷ	Komunikáciu s   finančným oddelením MÚ;
ｷ	Komunikáciu a   spoluprácu s   inými verejnými inštitúciami potrebné pri realizácii projektu (napr. spolupráca so ZŠ a   podobne.);
ｷ	V   prípade potreby pomoc pri koordinácii projektu;
ｷ	Dozor a   kontrolu realizácie projektu;
ｷ	Informovanie verejnosti a   zastupiteľstva o   priebehu projektov;

2.	Príprava nového ročníka PR 2015: projekty
Tento proces zahŕňa nasledujúce aktivity:
ｷ	Komunikácia procesu smerom k   verejnosti;
ｷ	Oslovenie konkrétnych cieľových skupín: občianske združenia na území mestskej časti a   aktívnych občanov a   neformálne skupiny pôsobiace v   mieste bydliska, firmy pôsobiace v   MČ;
ｷ	Konzultácie a   pomoc pri príprave projektových dokumentácií;
ｷ	Príprava a realizácia verejných podujatí: verejná prezentácia projektov, verejné zvažovanie a   verejné hlasovanie;
 
3.	Príprava nového ročníka PR 2015: zadania
Tento proces zahŕňa nasledujúce aktivity:
ｷ	Komunikácia procesu smerom k   verejnosti;
ｷ	Realizácia verejných stretnutí s   občanmi na teritoriálnej báze v   rámci jednotlivých štvrtí v   spolupráci s   poslancami;
ｷ	Komunikácia a   príprava podkladov pre zadania s   aktívnymi občanmi;
ｷ	Príprava podkladov pre zadania v   spolupráci s   MÚ;
ｷ	Verejná prezentácia zadaní a   verejné hlasovanie;

4.	Príprava nového ročníka PR 2015: priority
Tento proces zahŕňa nasledujúce aktivity:
ｷ	Distribúcia dotazníka „Burza nápadov“ počas verejných podujatí;
ｷ	Spracovanie dát a   sformulovanie tematických kategórií pre zastupiteľstvo, ktoré zvolí prioritnú tému;

5.	Participatívne plánovanie verejných priestorov
Kancelária pre participáciu sa zapojí do ďalších plánovaných revitalizácií verejných priestorov. Investičný zámer 300 tisíc euro na účely revitalizácie verejných priestorov v  budúcom roku vychádza z  výšky investícii pri revitalizácii iných už zrevitalizovaných, resp. revitalizovaných verejných priestorov: Ľudové námestie (čerpanie v  roku 2014 - 270 tisíc), park Sadová (čerpanie v  roku 2014 - 123 tisíc), Račianske mýto (250 tisíc), bývalý cykloštadión (670 tisíc), park Biely kríž (čerpanie v  roku 2014 – 26 tisíc).
Úlohou Kancelárie pre participáciu v  procesoch participatívneho plánovania verejných priestorov je:
ｷ	Navrhnúť participatívny proces, ktorý zahŕňa časový plán, formu kooperácie expertnej a  občianskej časti, konkrétne výstupy;
ｷ	Pripraviť a  uskutočniť informačnú kampaň pre verejnosť;
ｷ	Zozbierať dáta od občanov, napr. formou dotazníkového prieskumu a  vyhodnotiť ich;
ｷ	Zrealizovať verejné stretnutia informatívneho, plánovacieho a  rozhodovacieho charakteru;
ｷ	Pripraviť podklady pre architektonickú súťaž;

6.	Realizácia participatívneho procesu ohľadom vyvolaných investícii pri výstavbe bytového súboru Škultétyho v   sume 22 tisíc euro.
Bližšie informácie boli miestnemu zastupiteľstvu predložené v   materiály o   pôsobení Kancelárie pre participáciu na predchádzajúcom zastupiteľstve.

	7. Pokračovanie procesu revitalizácie územia po bývalom cyklistickom štadióne v   lokalite Tehelné pole v   spolupráci s  Oddelením životného prostredia a  územného plánovania.
Revitalizácia v  plánovanej výške 670 tisíc sa po procese participatívneho plánovania dostala do fázy vypísania súťaže, ktorej predmetom je vytvorenie štúdie ako podklad pre projekt. Realizácia projektu je naplánovaná na jar 2015, avšak financie nepokryjú celkovú revitalizáciu, ale len jej prvú etapu. Druhá etapa bude pravdepodobne opätovne vyžadovať participatívne procesy. 

8.	Transparentný úrad
Celkovým zámerom tejto aktivity je poskytnúť know – how s   otestovanou pilotnou prevádzkou v   režime fungovania Kancelárie pre participáciu pre celý MÚ na báze tzv. opensourcovej technológie (ide o   softvérové riešenie s   otvoreným zdrojovým kódom, čo vytvára možnosť pre jej využívanie buď ako bezplatnej, alebo nízkorozpočtovej služby) tak, aby sa úradná agenda spracovávala (1) transparentne ako pre zastupiteľstvo, tak aj pre verejnosť a (2) efektívne. Inšpiráciou je tu fungovanie Kancelárie pre participáciu na miestnom úrade Berlín – Lichtenberg, ktoré umožňuje plynulé sledovanie agendy od podania až po eventuálnu realizáciu.
V   súčasnosti Kancelária testuje pri svojej práci bezplatne dva opensourcové softvéry: (1) ako intranet softvér „atlassian confluence“ a (2) ako workflow softvér „Jira“ umožňujúci distribúciu a   kontrolu pracovných aktivít.